Suchinthana/ta-wikipedia huggingface dataset:
நாத்லாங் கியாங் கோயில்

நத்லாங் கியாங் கோயில் (Nathlaung Kyaung Temple, , Burmese: နတ်လှောင်ကျောင်း }}; ) என்பது விஷ்ணுவுக்காக கட்டபட்ட ஒரு இந்து கோயில் ஆகும். இந்தக் கோயில் பர்மாவின், பாகனின்  பழைய நகர மதில் சுவர்களுக்கு உட்பட்ட பகுதியில் அமைந்துள்ளது  (ஆயத்தொலைவுகள்: 21.168965° N, 94.862738° E).

நாத்லாங் கியாங் கோயில் தட்பியின்யு கோயிலுக்கு மேற்கே உள்ளது, இது பாகனில் எஞ்சியிருக்கும் ஒரே இந்துக் கோயிலாகும். நாத்லாங் கியாங் கோயில் பாகனில் உள்ள பழமையான கோயில்களில் ஒன்றாகும். இது 11 ஆம் நூற்றாண்டில், அனவ்ரதா மன்னரின் ஆட்சியின் போது கட்டப்பட்டது. சில வரலாற்றாசிரியர்கள் இந்த கோயில் 10 ஆம் நூற்றாண்டில், நியாங்-யு சாவ்ராஹான் (தாங்துகி என்றும் அழைக்கப்படுகின்றனர்) ஆட்சியின் போது கட்டப்பட்டதாக நம்புகின்றனர். இந்த கோயில் முதலில் 11 ஆம் நூற்றாண்டின், பர்மிய இந்துக்களுக்காக கட்டபட்டது. இதில் வணிகர்களும், மன்னரின் சேவையில் இருந்த  பிராமணர்கள் உள்ளிட்டவர்கள் இருந்தனர். மூலக் கோயிலின் பல கட்டமைப்புகள் அழிந்துவிட்டன, இருப்பினும் பிரதான மண்டபம் உள்ளது. முதலில், இந்த கோயிலில் விஷ்ணுவின்  அவதாரச் சிலைகள் இருந்தன; இருப்பினும், இன்று, ஏழு மட்டுமே எஞ்சியுள்ளன. செங்கல்லால் கட்டப்பட்ட கோவில், நிலநடுக்கத்தால் சேதமடைந்து, பல ஆண்டுகளாக சீரமைக்கப்படாமல் இருந்துவருகிறது.

செங்குத்தான உயரமான விதானத்துடன், சதுர வடிவிவில் இக் கோயில் கட்டபட்டுள்ளது. கி.பி 10 ஆம் நூற்றாண்டில் பாகனுக்கு (பேகன்) அழைத்து வரப்பட்ட  இந்திய கைவினைஞர்களால் இதுவும் பிற கோயில்களும்  கட்டப்பட்டிருக்கலாம். பாகனில் உள்ள மிகப் பழமையான கோயிலான, இதன் பாணி தொடர்ந்து வந்த பல புத்த கட்டிடங்களில் தாக்கத்தை ஏற்படுத்தியது.

மேலும் காண்க 

 தாட்பின்னியு கோயில் - நத்லாங் கியாங் கோயிலுக்கு கிழக்கே
 ஆனந்தா கோவில் - நத்லாங் கியாங் கோவிலிலிருந்து 0.4 மைல்
 புபய பகோடா - நத்லாங் கியாங் கோயில் இருந்து 0.6 மைல்
 தம்மையாங்கி கோயில் - நத்லாங் கியாங் கோவிலிலிருந்து 0.8 மைல்
 தென்கிழக்கு ஆசியாவில் இந்து சமயம்
 இந்துக் கோவில்

காட்சியகம்

மேற்கோள்கள்

வெளி இணைப்புகள் 
 Nathlaung Kyaung Temple (built c. 931), with images and text by Robert Fiala of Concordia University, Nebraska, USA

 Location map of Nat Hlaung Kyaung Temple Go Historic Maps

மியான்மாரில் உள்ள இந்துக் கோயில்கள்
Coordinates on Wikidata
பச்சை சாரைப்பாம்பு

பச்சை சாரைப்பாம்பு அல்லது கருப்பு விளிம்பு எலி பாம்பு என்று பொதுவாக அழைக்கப்படும் தையாசு நைக்ரோமார்ஜினாட்டா (Ptyas nigromarginata) என்பது கொலுப்ரிடே குடும்பத்தைச் சேர்ந்த ஒரு பாம்பு சிற்றினமாகும். இந்தச் சிற்றினம் ஆசியாவில் மட்டும் காணப்படும் அகணிய உயிரி ஆகும்.

புவியியல் வரம்பு 

பூட்டான், நேபாளம், இந்தியா (டார்ஜிலிங், சிக்கிம், அசாம், நாகாலாந்து), வடக்கு வங்காளதேசம், வடக்கு மியான்மர் (பர்மா), சீனா (குயிசூ, யுன்னான், தென்மேற்கு சிச்சுவான், தென்கிழக்கு சிசாங் [= திபெத்]) மற்றும் வட வியட்நாம் ஆகிய நாடுகளில் பை. நைக்ரோமார்ஜினாட்டா காணப்படுகிறது.

விளக்கம் 
முதிர்வடைந்த தை. நைக்ரோமார்ஜினாட்டாவின் உடல் மொத்த நீளம்  மீட்டர் (7.4 அடி) ஆகவும்; இதில் வாலின் நீளம் 0.6 மீட்டர் (2.1 அடி) ஆகும். பச்சை நிறத்தில் காணப்படும் இப்பாம்பின் முதுகுப்புறச் செதில்களின் ஓரங்கள் கருப்பு நிறத்தில் காணப்படும். தலையின் மேற்பகுதி பழுப்பு நிறத்தில் காணப்படும். உடலின் பின்புறத்தில் மூன்றில் ஒரு பகுதியிலும் வால் பகுதியிலும் நான்கு பரந்த கருப்பு கோடுகள் உள்ளன. இளம் பாம்புகளில் இக்கோடுகள் உடல் மற்றும் வால் முழுமையும் காணப்படும். இக்கோடுகள் பசுமை கலந்த வெண்ணிறத்தில் உள்ளது.

இனப்பெருக்கம் 
தை. நைக்ரோமார்ஜினாட்டா முட்டையிட்டு இனப்பெருக்கம் செய்யக்கூடியது.

மேற்கோள்கள்

மேலும் வாசிக்க 

 Blyth E (1854). "Notices and Descriptions of various Reptiles, new or little known [part 2]". Journal of the Asiatic Society of Bengal, Calcutta 23 (3): 287–302. (Coluber nigromarginatus, new species, pp. 290–291).
 David P, Das I (2004). "On the grammar of the gender of Ptyas Fitzinger, 1843 (Serpentes: Colubridae)". Hamadryad 28 (1 & 2): 113–116.
 Jan G,  Sordelli F (1867). Iconographie générale des Ophidiens: Vingt-quatrième livraison. Paris: Baillière. Index + Plates I–VI (Coryphodon dhumnades [Jan non Cantor], Plate IV, Figure 1).
 Lazell JD, Keirans JE, Samuelson GA (1991). "The Sulawesi Black Racer, Coluber (Ptyas) dipsas, and a Remarkable Ectoparasitic Aggregation". Pacific Science 45 (4): 355–361.
 Lazell JD (1998). "Morphology and the status of the snake genus ″Ptyas″ ". Herpetological Review 29 (3): 134.

இந்திய ஊர்வன
சாரைப்பாம்புகள்
கேண்டர் சாரைப்பாம்பு

கேண்டர் சாரைப்பாம்பு என்று பொதுவாக அழைக்கப்படும் தையாசு தும்னேடசு (Ptyas dhumnades) என்பது கொலுப்ரிடே குடும்பத்தைச் சேர்ந்த ஒரு பாம்பு சிற்றினம் ஆகும். இது சீனா, வியட்நாம் மற்றும் தைவானில் காணப்படுகிறது.

அளவில் கேண்டர் சாரப்பாம்பு பெரியது. இதன் மொத்த நீளம் 220 செ.மீ. ஆகும். உடலின் நடுப்பகுதியில் 11 முதல் 16 செதில் வரிசைகள் உள்ளன. இவை முதுகெலும்பினைச் சுற்றிக் காணப்படும். முட்டை வடிவத் தலையானது சிறிது முக்கோணமாகவும் காணப்படும். தலை கழுத்திலிருந்து வேறுபடுத்திக் காணும் அளவில் பிரிக்கப்பட்டுள்ளது. உடல் மெலிந்து வால் நீளமாகக் காணப்படும். கண் மிகவும் பெரியது; கருவிழி அடர் சாம்பல் முதல் கருப்பு நிறத்திலிருக்கும். 

கேண்டர் சாரைப்பாம்பு பகலாடி வகையினைச் சார்ந்தது. நிலப்பரப்பில் இப்பாம்பு புல்வெளிகள், வனப்பகுதிகள் மற்றும் விவசாய நிலங்களில் வாழ்கிறது. இது மீன்கள், தவளைகள், பல்லிகள், பிறபாம்புகள், பறவைகள் மற்றும் எலிகளை அதிகமாக உண்கிறது. ஒரு முறைக்கு 6 முதல் 17 முட்டைகளை வசந்த காலத்தின் பிற்பகுதியிலும் கோடைக் காலத்திலும் உற்பத்தி செய்கின்றன. இரவில் மரங்களில் உறங்குவதாகத் தெரிவிக்கப்பட்டுள்ளது.

மேற்கோள்கள் 

ஊர்வன
சாரைப்பாம்புகள்
இலார்ணைட்டு

இலார்ணைட்டு (Larnite) என்பது Ca2SiO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் சிலிக்கேட்டு வகை கனிமமான இது ஆலிவைன் தாதுக் குழுவின் கால்சியம் உறுப்பினராகக் கருதப்படுகிறது. பன்னாட்டு கனிமவியலாளர் சங்கம் இலார்ணைட்டு கனிமத்தை Lrn என்ற குறியீட்டால் அடையாளப்படுத்துகிறது.

1929 ஆம் ஆண்டு வடக்கு அயர்லாந்தின் இலார்ன் நகரத்தில் உள்ள இசுகாவ்ட்டு எரிமலையில் இலார்ணை கனிமம் கண்டறியப்பட்டது. செசில் எட்கர் டில்லி என்பவர் இதை கண்டறிந்தார். கண்டறியப்பட்ட இடத்தின் பெயர் நினைவாக கனிமத்திற்கு இலார்ணைட்டு எனப் பெயரிடப்பட்டது.   வோலாசுடோணைட்டு, இசுபுரைட்டு, பெரோவ்சிகைட்டு, மெர்விணைட்டு, மெலிலைட்டு மற்றும் கெகிலெணைட்டு ஆகிய கனிமங்களுடன் சேர்ந்து இலார்ணைட்டு காணப்படுகிறது. பாசால்டிக்கு அக்னிப்பாறைகளுக்கிடையின் ஊடுருவலுக்கு அருகில் உள்ள தொடர்பு உருமாற்றம் செய்யப்பட்ட சுண்ணாம்பு மற்றும் சுண்ணாம்பு கற்கள் ஆகியவற்றில் இக்கனிமம் கிடைக்கிறது. 

இருகால்சியம் சிலிக்கேட்டு வேதியியல் ரீதியாக β-Ca2SiO4 சேர்மம் ஆகும். சில சமயங்களில் இலட்சியப்படுத்தப்பட்ட ஆக்சைடு சேர்மத்தின் மூலக்கூற்று வாய்ப்பாடும் 2CaO·SiO2 குறிப்பிடப்படுவதுண்டு. சிமெண்ட்டு வேதியியலாளர் தங்கள் குறியீட்டில் C2S எனக் குறிப்பிடுவர். சிமெண்ட்டு தொழிலில் பயன்படுத்தப்படும் போது, இக்​​கனிமம் பொதுவாக பெலைட்டு என்று அழைக்கப்படுகிறது.

மேற்கோள்கள்

சிலிக்கேட்டு கனிமங்கள்
ஒற்றைச்சரிவச்சுக் கனிமங்கள்
நெசோசிலிக்கேட்டுகள்
செரி செத்தியா கொமுட்டர் நிலையம்

{{Infobox station
| name               =  செரி செத்தியா  
| type =  
| other_name = {{lang-zh|斯里斯迪亚}}

| style               = KTM
| style2             = Interchange

| image              =  
| image_size =
| image_caption = செரி செத்தியா கொமுட்டர் நிலையம்
| address             = செரி செத்தியா, 47000, பெட்டாலிங் ஜெயா
| borough             = சிலாங்கூர் 
| country             = மலேசியா
| coordinates         = 

| line =  
| other   = 
| platform= 2 பக்க நடைமேடை
| tracks= 2 
| train_operators     = 
| structure           = தரைநிலை
| mapframe       = yes
| frame-align = center
| mapframe-zoom  = 18
| mapframe-height =200
| mapframe-width = 360
| mapframe-caption = செரி செத்தியா நிலையம்
| mapframe-marker =rail
| connections =  ரேபிட் கேஎல்: 641
| opened = 14 ஆகஸ்டு 1995
| rebuilt = 1995
| electrified         = 25 kV AC மின்மயமாக்கல்
| former              = கின்னஸ் நிலையம்
| parking             =  கட்டணம்  KTMB நிறுத்துமிடம் 
| disabled            = 
| code= 
| owned =   
| zone = 
| services_collapsible = 
| services        = 

}}
செரி செத்தியா கொமுட்டர் நிலையம் (ஆங்கிலம்: Seri Setia Komuter Station; மலாய்: Stesen Komuter Seri Setia); சீனம்: 斯里斯迪亚) என்பது மலேசியா, சிலாங்கூர், மாநிலத்தில் பெட்டாலிங் ஜெயா மாநகர்ப் பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.

செரி செத்தியா நிலையம் பெட்டாலிங் ஜெயாவின் பிரிவு 51 இல் அமைந்துள்ளது; மற்றும் அங்குள்ள போக்குவரத்தைப் பூர்த்தி செய்வதற்காக கட்டப்பட்டது. 

தஞ்சோங் மாலிம்–கிள்ளான் துறைமுக வழித்தடம் பெட்டாலிங் ஜெயா குடியிருப்புப் பகுதிகளில் வசிக்கும் மக்களுக்குச் சேவை செய்கிறது. இந்த நிலையம்  பந்தாய் புதிய நெடுஞ்சாலையின் வடக்குப் பகுதியில் அமைந்துள்ளது.

பொது

செரி செத்தியா நிலையம் பொதுவாக நெரிசல் நேரங்களில் பரபரப்பாக இருக்கும். ஏனெனில் இந்த நிலையம், சுங்கைவே பகுதியில் வாழும் பயணிகள், தாங்கள் தொழில் செய்யும் இடங்களுக்குச் செல்ல பெரிதும் பயன்படுத்தப்படுகிறது. 

இப்பகுதியில் பல தொழிற்சாலைகள் உள்ளதால் தொழிற்சாலைகளுக்குச் செல்லும் தொழிலாளர்களும் இந்த நிலையத்தைப் பயன்படுத்துகின்றனர். 

கின்னஸ் நிலையம்

இந்த நிலையம் முன்பு 1980-களில் கின்னஸ் நிலையம் (Guinness Station) என்று பெயரிடப்பட்ட ஒரு சரக்கு நிலையமாக இருந்தது. இந்த நிலையத்தை ஒட்டி அமைந்துள்ள கின்னஸ் மதுபான ஆலையின் (Guinness Brewery) பெயரால் இந்த நிலையத்திற்கும் பெயரிடப்பட்டது, 

தற்போதைய செரி செத்தியா கிராமம் என்பது அருகிலுள்ள சுங்கைவே கிராமத்திலிருந்து உருவானது. சுங்கைவேயின் தற்போதைய பெயர் செரி செத்தியா புதுக்கிராமம் (Seri Setia New Village). இந்த நிலையத்திலிருந்து  மலேசிய கூட்டரசு நெடுஞ்சாலையின் (Federal Highway Malaysia)'' குறுக்கே சுங்கைவே கிராமத்திற்கு இணைப்புப் பாலம் உள்ளது.

காட்சியகம்

மேற்கோள்கள்

மேலும் காண்க
 சுங்கைவே
 கிள்ளான் துறைமுகம் 
 கேடிஎம் கொமுட்டர்
 கோலாலம்பூர் சென்ட்ரல்
 தஞ்சோங் மாலிம்–கிள்ளான் துறைமுக வழித்தடம்

வெளி இணைப்புகள்
 Petaling KTM Komuter Station

மலேசியத் தொடருந்து நிலையங்கள்
கிள்ளான் துறைமுக வழித்தடம்
கோலாலம்பூர் கூட்டாட்சியின் தொடருந்து நிலையங்கள்
கன்டிலோ

கன்டிலோ (Kantilo) என்பது இந்திய மாநிலமான ஒடிசாவிலுள்ள நயாகட் மாவட்டத்தின் ஒரு நகரமும் மற்றும் பேரூராட்சியும் ஆகும். இது நீலமாதவன் எனும் கடவுளுக்கு புகழ்பெற்ற புனித இடமாகும். நயாகட் மாவட்டத்தில் உள்ள ஒரு முக்கியமான வணிக இடமானா இது அதன் கையால் வடிவமைக்கப்பட்ட பாத்திரங்கள் மற்றும் பிற பொருட்களுக்கும் பிரபலமானது.

புவியியல் 
கன்டிலோ  ஆயத்தொலைவில் அமைந்துள்ளது. இது சராசரியாக 65 மீட்டர்கள் (213 அடி) உயரத்தில் உள்ளது. வெப்பநிலை 15 °C முதல் 40 °C வரை மாறுபடும்.

மக்கள்தொகை 
2001 ஆம் ஆண்டு இந்திய மக்கள் தொகை கணக்கெடுப்பின்படி, கன்டிலோவின் மக்கள் தொகை 8728 ஆகும். மக்கள் தொகையில் ஆண்கள் 51% ஆகவும், பெண்கள் 49% ஆகவும் உள்ளனர். கன்டிலோவின் சராசரி கல்வியறிவு விகிதம் 72% ஆகும். இது தேசிய சராசரியான 59.5% ஐ விட அதிகமாக உள்ளது. ஆண்களின் கல்வியறிவு 80% ஆகவும், பெண்களின் கல்வியறிவு 64% ஆகவும் உள்ளது. கன்டிலோவில், மக்கள் தொகையில் 11% பேர் 6 வயதிற்குட்பட்டவர்கள்.

ஆர்வமுள்ள இடங்கள்

அணுகல் 
கான்டிலோ அதன் மாநிலத் தலைநகர் புவனேசுவரிலிருந்து 100 கிமீ தொலைவிலும், மாவட்டத் தலைமையகமான நாயகட்டிலிருந்து 33 கிமீ தொலைவிலும் உள்ளது. கன்டிலோ மணி உலோக பாத்திரத்திற்கு பிரபலமானது. ஆனால் இப்போதெல்லாம் அது அதன் பளபளப்பை இழந்து வருகிறது.

மேற்கோள்கள் 

Coordinates on Wikidata
ஒடிசா
அகிர்வரா

அகிர்வரா (Ahirvara)  என்பது இந்தியாவின் உத்தரப்பிரதேசத்தில் உள்ள பதாயூன் மாவட்டத்தில் உள்ள உச்சானி தொகுதியில் அமைந்துள்ள  ஒரு கிராமமாகும். அகிர்வராவின்  கிராமக் குறியீடு எண் 128514 ஆகும். 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 2659 ஆக இருந்தது. இதில் 1439 ஆண்கள் மற்றும் 1220 பெண்கள் இருந்தனர்.  இந்த கிராமம் பதாயூன்  நகரத்திலிருந்து மேற்கே 13 கி. மீ தொலைவில் அமைந்துள்ளது.

மேற்கோள்கள் 

Coordinates on Wikidata
உத்தரப் பிரதேசத்தில் உள்ள கிராமங்கள்
பதாயூன் மாவட்டம்
தே. மா. தர்மாதிகாரி

தேவதத்தா மாதவ் தர்மாதிகாரி  (Devdatta Madhav Dharmadhikari)  இந்தியாவைச் சேர்ந்த முன்னாள் உச்ச நீதிமன்ற நீதிபதி ஆவார். 1940 ஆம் ஆண்டு ஆகத்து மாதம் 14 ஆம் தேதியன்று இவர் நாக்பூரில் பிறந்தார்.  2002 ஆம் ஆண்டு  மார்ச்சு மாதம் 5 ஆம் தேதியன்று பதவிக்கு வந்து  2005 ஆம் ஆண்டு ஆகத்து மாதம் 13 ஆம் தேதியன்று பணியிலிருந்து  ஓய்வு பெற்றார். 

1989 ஆம் ஆண்டு மார்ச்சு மாதம் 24 ஆம் தேதி மத்தியப் பிரதேச உயர் நீதிமன்றத்தின் கூடுதல் நீதிபதியாகவும், 1990 ஆம் ஆண்டு சூலை 27 ஆம் தேதி அதே உயர்நீதிமன்றத்தின் நிரந்தர நீதிபதியாகவும் நியமிக்கப்பட்டு பணியாற்றினார்.  

2000 ஆம் ஆண்டு சனவரி மாதம் 25 ஆம் தேதியன்று  குசராத்து  உயர்நீதிமன்றத்தின் தலைமை நீதிபதியாக நியமிக்கப்பட்டிருந்தார். இவரது தந்தை யசுவந்த் தர்மாதிகாரி ஒரு மூத்த வழக்கறிஞராகவும் இருந்தார். மின்சார பயன்பாட்டுத் துறையில் ஆந்திராவுக்கு 613 ஊழியர்களையும், தெலுங்கானா 502 ஊழியர்களையும் ஒதுக்குவதற்கான முடிவை தர்மாதிகாரி குழு தீர்ப்பளித்தபோது, ஆந்திரப் பிரதேச மின் பயன்பாடு உறுப்பினர்கள்  அதை எதிர்த்தனர்.  மேலும் இவரது அறிக்கையை ஒருதலைப்பட்சமாக இருந்ததாகவும்  விமர்சித்தனர்.

மேற்கோள்கள்

வாழும் நபர்கள்
1940 பிறப்புகள்
21-ஆம் நூற்றாண்டு இந்திய நீதிபதிகள்
இந்திய நீதிபதிகள்
ஜொ. வெ. சோமயாஜுலு

ஜொன்னலகட்டா வெங்கட சோமயாஜுலு (Jonnalagadda Venkata Somayajulu) (ஜூலை 30,1920 அல்லது சுமார் 1928 -ஏப்ரல் 24,2004) தெலுங்குத் திரைப்படத்துறையில் தனது படைப்புகளுக்காகவும், ஒரு சில தமிழ், கன்னடம், பாலிவுட் மற்றும் மலையாளத் திரைப்படங்களுக்காகவும் அறியப்பட்ட ஒரு இந்திய நடிகர் ஆவார். 1980 ஆம் ஆண்டில் வெளியான சங்கராபரணம் படத்தில் நடித்ததற்காக சிறந்த நடிகருக்கான பிலிம்பேர் விருதுதைப் பெற்றார். இந்தியத் திரைப்படத்துறையின் நூற்றாண்டு விழாவில், போர்ப்ஸ் பத்திரிக்கை இந்தியத் திரைப்படங்களில் 25 சிறந்த நடிகர்களில் இவரையும் சேர்த்தது.

இளமை வாழ்க்கை 
ஜொன்னலகட்டா வெங்கட சோமயாஜுலு இன்றைய ஆந்திராவின் சிறீகாகுளம் மாவட்டத்திலுள்ள இலுகலம் அக்ரகாரத்தில் பிறந்தார். இவரது தந்தை குடிவாடா மற்றும் பிற நகரங்களில் மதுவிலக்கு மற்றும் ஆயத்தீர்வைத் துறையில் ஆய்வாளராக பணியாற்றினார். இவர் தனது குழந்தைப் பருவத்தை விஜயநகரத்தில் கழித்தார். அங்கு மேடை நாடகங்களிலும் பங்கேற்றார். ஒரு அரசு அதிகாரியாக இருந்த இவர் மகபூப்நகர் மாவட்டத்தின் துணை ஆட்சியராக பணியாற்றினார்.

தொழில் வாழ்க்கை 
சோமயாஜுலுவுக்கு நடிகராக நற்பெயரைப் பெயரைப் பெற்ற பிற படங்களில் அல்லரி பிள்ளலு, நெலவங்கா, ரவுடி அல்லுடு, சிப்பிக்குள் முத்து, தியாகையா, சப்தபாடி , விஜேதா, அப்புலா அப்பா ராவ், வம்சா விருக்ஷம் மற்றும் ஜாக் உத்தா இன்ஸான் (இந்தி படம்) ஆகியவை அடங்கும். ஸ்ரீ ராகவேந்திரா என்ற தமிழ் திரைப்படத்தில் இராகவேந்திரர் கதாபாத்திரத்தில் நடித்தார். கன்யாசுல்கம் என்ற நாடகத்தை அடிப்படையாகக் கொண்டு 13 அத்தியாயங்கள் கொண்ட தொலைக்காட்சி தொடரையும் உருவாக்கினார்.அபய் சரண் என்ற வாழ்க்கை வரலாற்றுத் தொடரில் பக்திவேதாந்த சுவாமி பிரபுபாதாவாகவும் நடித்தார்.

மேடை நாடகங்கள், திரைப்படங்கள் மற்றும் தொலைக்காட்சியில் இவரது வாழ்க்கை ஐந்து தசாப்தங்களாக நீடித்தது. குரஜாதா அப்பாராவின் நாடகமான கன்யாசுல்கம் மீது இவருக்கு இருந்த ஆர்வம் காரணமாக தனது சகோதரரும் நடிகருமான இரமண மூர்த்தியுடன் இணைந்து 45 ஆண்டுகளில் சுமார் 500 முறை அதை மேடையேற்றினார். நாடகத்தில்  "ராமப்பந்துலு" என்ற இவரது கதாபாத்திரமானபுகழ்பெற்றது. சோமயாஜுலுவின் வெற்றியின் பின்னணியில் இவரது தாயார் சாரதம்மா இருந்தார். சோமயாஜுலுவுக்கு இரண்டு மகன்களும் ஒரு மகளும் இருந்தனர்.

இரட்டை நகரங்களான ஐதராபாத்து மற்றும் சிக்கந்தராபாத் ஆகிய பகுதியில் தெலுங்கு நாடகத்தின் வளர்ச்சிக்காக, சோமயாஜுலு தனது சமகாலத்தவர்களான சட்லா ஸ்ரீராமுலு, கரிமெல்லா ராம மூர்த்தி மற்றும் ரால்லபள்ளி ஆகியோருடன் இணைந்து 'ரசரஞ்சனி' என்ற நாடக நிறுவனத்தை நிறுவினார். சோமயாஜுலு அரசு பணியில் இருந்து ஓய்வு பெறுவதற்கு முன்பு கலாச்சார விவகார இயக்குநரகத்தில் பணியாற்றினார்.

சோமயாஜுலு 2004 ஆம் ஆண்டில் ஐதராபாத்தில் மாரடைப்பால் தனது 76 வயதில் இறந்தார்.

மேற்கோள்கள்

வெளி இணைப்புகள் 
 

மலையாளத் திரைப்பட நடிகர்கள்
தெலுங்குத் திரைப்பட நடிகர்கள்
தமிழ்த் திரைப்பட நடிகர்கள்
2004 இறப்புகள்
1928 பிறப்புகள்
பி. வா. ஆச்சார்யா

பி. வா. ஆச்சார்யா  (B.V. Acharya)  இந்தியாவின் கர்நாடக மாநில உயர் நீதிமன்றத்தில் மூத்த வழக்கறிஞராக உள்ளார். இவர் உடுப்பி மாவட்டத்தைச் சேர்ந்த சிவல்லி மாத்வா பிராமணரான ராமச்சந்திர ஆச்சார்யாவின் மகன் ஆவார். இவர் பல முறை கர்நாடக அரசின்  மாநில அரசு தலைமை வழ்க்கறிஞராக இருந்துள்ளார். 18.12.89 முதல் 21.10.1990 வரையிலும் மீண்டும் 21.11.1992 முதல் 21.12.1994 வரையிலும் இவர் கர்நாடக உயர்நீதி மன்றத்தில் பணியில் இருந்துள்ளார். 

தமிழக முதலமைச்சர் செயலலிதாவுக்கு எதிரான விகிதாசார சொத்துக்கள் வழக்கில் தேசிய அளவில் முக்கியத்துவம் பெற்றார். உச்சநீதிமன்றம் செயலலிதா வழக்கை கர்நாடகாவுக்கு மாற்றியபோது, வழக்கை எதிர்த்துப் போராட ஆச்சார்யாவை தேர்வு செய்தது. இவர் அரசு வழக்கறிஞராக இருந்தார். இங்கு சிறப்பு அரசு வழக்கறிஞராகவும், சிறப்பு ஆலோசகராகவும்  ஆச்சார்யா வழக்கைத் தொடர்ந்தார். இன்னல்கள் மற்றும் அச்சுறுத்தல்கள் இருந்தபோதிலும் அவற்றின்  தர்க்கரீதியான முடிவுக்கு வந்தார். 2017 ஆம் ஆண்டில் இந்திய பார் கவுன்சில் மூலம் இந்தியாவின் முதல் பத்து வழக்கறிஞர்களில் ஒருவராக இவர் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
துளு மக்கள்
இந்திய நீதிபதிகள்
சத்தீசு கே. அக்னிகோத்ரி

சத்தீசு கே. அக்னிகோத்ரி  (Satish K. Agnihotri)  இந்தியாவைச் சேர்ந்த சிக்கிம் மாநில  உயர்நீதிமன்றத்தின் முன்னாள் தலைமை நீதிபதி ஆவார். முன்னதாக  இவர் தமிழ்நாட்டின் சென்னையில் உள்ள சென்னை உயர்நீதிமன்றத்தின் நீதிபதியாகவும், சத்தீசுகரின்  பிலாசுபூரில் உள்ள சத்தீசுகர் உயர்நீதிமன்றத்தின் நீதிபதியாகவும்  பணியாற்றியுள்ளார். சென்னை உயர்நீதிமன்றத்தின் நீதிபதியாக 26 செப்டம்பர் 2013 அன்று பொறுப்பு தலைமை நீதிபதி ஆர். கே. அகர்வாலுக்குப் பதிலாக பதவியேற்றார். 2014 பிப்ரவரி 13 அன்று, சென்னை உயர்நீதிமன்றத்தின் பொறுப்பு தலைமை நீதிபதியாக பொறுப்பேற்றார். நீதிபதி சுனில் குமார் சின்காவிற்குப்  பிறகு சிக்கிம் உயர்நீதிமன்றத்தின் தலைமை நீதிபதியாக அக்னிகோத்ரி 22 செப்டம்பர் 2016 அன்று பொறுப்பேற்றார்.

சத்தீசு குமார் அக்னிகோத்ரி ரேவாவில் உள்ள ஏ.பி.எசு  பல்கலைக்கழகத்தில் அறிவியலில் பட்டப்படிப்பும் வரலாற்றில் முதுகலை பட்டமும் பெற்ற பிறகு, 1982 ஆம் ஆண்டு தில்லி பல்கலைக்கழகத்தில் இளங்கலை சட்டப் பட்டம் பெற்றார். 1982 ஆம் ஆகத்து மாதத்தில் தில்லி பார் கவுன்சிலில் பதிவு செய்து வழக்கறிஞர் தொழிலை தொடங்கினார். 1988 ஆம் ஆண்டு அக்டோபர் மாதம் இந்திய உச்ச நீதிமன்றத்தில் மத்தியப் பிரதேச மாநிலத்தின் நிலையான வழக்கறிஞராக (சிவில்) நியமிக்கப்பட்டார். மேலும் சத்தீசுர் உயர் நீதிமன்ற நீதிபதியாக பதவி உயர்வு பெறும் தேதி வரை அதாவது 2005 ஆம் ஆண்டு மே மாதம் 5 ஆம் தேதி வரை தொடர்ந்தார்.

மேற்கோள்கள் 

20 ஆம் நூற்றாண்டு இந்திய வழக்கறிஞர்கள்
சென்னை உயர் நீதிமன்றத் தலைமை நீதிபதிகள்
வாழும் நபர்கள்
1956 பிறப்புகள்
இந்திய நீதிபதிகள்
இரஞ்சித் குமார்

இரஞ்சித் குமார் ( Ranjit Kumar) இந்திய உச்ச நீதிமன்றத்தில் பயிற்சி பெற்ற மூத்த வழக்கறிஞரும், இந்தியாவின் முன்னாள் அரசுத் தலைமை வழக்குரைஞரும் ஆவார். 1980 ஆம் ஆண்டு சட்டப் பாடத்தில் பட்டம் பெற்ற பட்டதாரியான இவர் வழக்கறிஞராக  பெரும்பாலும் உச்சநீதி மன்றத்தில் 42 ஆண்டுகள் பணியாற்றி பயிற்சி பெற்றார். மோகன் பராசரனுக்குப் பிறகு 2014 ஆம் ஆண்டில் நரேந்திர மோடியின் தற்போதைய அரசாங்கத்தால்  இவர் நியமிக்கப்பட்டார். இந்திய அரசு தலைமை வழக்குரைஞராக நியமிக்கப்படுவதற்கான அறிவிப்பு 7 சூன் 2014 அன்று சட்ட அமைச்சகத்தால் வெளியிடப்பட்டது. குடும்பத்துடன் தொடர்புடைய தனிப்பட்ட காரணங்களை சுட்டிக்காட்டி இரஞ்சித் குமார் 20 அக்டோபர் 2017 அன்று தனது பதவியை விட்டு விலகல்  செய்தார்.

2014ஆம் ஆண்டு பாரதீய சனதா ஆட்சிக்கு வந்த பிறகு அரசு தலைமை வழக்குறைஞராக நியமிக்கப்பட்ட இவர் உச்ச நீதிமன்றத்தில் மத்திய அரசு சார்பில் பல முக்கிய வழக்குகளில் இடம்பெற்று வாதாடினார் என்பது குறிப்பிடத்தக்கதாகும். உச்ச நீதிமன்றத்தில் பல வழக்குகளில் நடுநிலை அறிவிரையாளராகவும் செயல்பட்டார். பெங்களூரு நீதிமன்றத்தில் நிலுவையில் இருந்த சொத்துக் குவிப்பு வழக்கில் தமிழக முதல்வர் ஜெயலலிதா சார்பில் அவர் ஆஜராகி வாதாடினார்.

2012 ஆம் ஆண்டில், இரஞ்சித் குமார் மற்றும் இரண்டு மூத்த வழக்கறிஞர்கள் உச்ச நீதிமன்ற பார் அமைப்பில் இருந்து வெளியேற்றப்படுவார்கள் என்று அச்சுறுத்தப்பட்டனர்.

மேற்கோள்கள் 

வாழும் நபர்கள்
20 ஆம் நூற்றாண்டு இந்திய வழக்கறிஞர்கள்
லா பாஸ் மணல் திட்டுகள்

லா பாஸ் மணல் திட்டுகள் (La Paz Sand Dunes), பிலிப்பைன்ஸ் நாட்டின் இலோகொஸ் பிராந்தியத்தில் அமைந்த  இலோகொஸ் நோர்டே மாகாணத்தில் லோவோக் நகரத்தில் அமைந்த கடற்கரை ஓரத்தில்  பரப்பளவில் அமைந்துள்ளது. இந்த மணல் திட்டுகளால் இப்பகுதி மணல் பாலைவனமாக காட்சியளிக்கிறது.

இந்த உயரமான மணல் திட்டுகளில் மணல் சறுக்கு விளையாட்டு மற்றும் நான்கு சக்கர வாகனங்கள் ஓட்டுதலை சுற்றுலாவாசிகள்  பொழுதுபோக்கான கொண்டுள்ளனர்.

மேற்கோள்கள் 

பிலிப்பீன்சின் புவியியல்
பெரும் மணல் திட்டுகள் தேசியப்பூங்கா

பெரும் மணல் திட்டுகள் தேசியப் பூங்கா (Great Sand Dunes National Park and Preserve), ஐக்கிய அமெரிக்கா நாட்டின் கொலராடோ  மாகாணத்தின், சான் லூயிஸ் சமவெளிகளின் கிழக்கு முனையில், அலமோசா கவுண்டி மற்றும் சக்குவாச்சே கவுண்டிகளில் அமைந்துள்ளது. 1932 மார்ச் 17 இப்பெரும் மணல் திட்டுப் பகுதிகளை தேசிய நினைவுச் சின்னமாக அறிவிக்கப்பட்டது. இது   பரப்பளவில் அமைந்துள்ளது.2004 செப்டம்பர் 13  அன்று இதன் எல்லைகள் விரிவு படுத்தப்பட்ட பின்னர் இத பரப்பளவு   ஆக உயர்ந்துள்ளது. 2019ஆம் ஆண்டு வரை இந்த பெரும் மணல் திட்டு தேசியப் பூங்காவிற்கு 527,546  பார்வையாளர்கள் வருகைபுரிந்துள்ளனர்.

இந்த தேசியப் பூங்காவில் மணல் திட்டுகள் 750 அடி உயரத்தில் உள்ளது.இம்மணல் திட்டுகள்  பரப்பளவும்,   மணலும் கொண்டுள்ளதாக மதிப்பிடப்பட்டுள்ளது. 4,40,000 ஆண்டுகளுக்கு முன்பு இங்கே மணல் திட்டுகள் உருவாகியது என ஆராய்ச்சியாளர்கள் கருதுகிறார்கள். 

இங்கே சுற்றுலாப் பயணிகளில் சிலர் மணல் திட்டுக்களில் அலைச்சறுக்கு மற்றும் நான்கு சக்கர வண்டிகளை ஓட்டுவதிலும் நேரத்தை செலவிடுகின்றனர்.

மேற்கோள்கள்

ஐக்கிய அமெரிக்க புவியியல்
கொலராடோ
குரேச் சட்டமன்றத் தொகுதி

குரேச் சட்டமன்றத் தொகுதி (Gurez Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். குரேச் பாரமுல்லா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

தேர்தல் முடிவுகள்
2024 நடந்த சம்மு காசுமீர் சட்டப் பேரவைத் தேர்தலில் குரேச் தொகுதியில் சம்மு காசுமீர் தேசிய மாநாட்டு கட்சி வேட்பாளர் நசீர் அகமது கான், பாரதிய ஜனதா கட்சி வேட்பாளர் ஃபக்கீர் முகமது கானை விட 8378 வாக்குகள் பெற்று வெற்றி பெற்றார்.

சட்டமன்ற உறுப்பினர்கள்

மேற்கோள்கள்

 

சம்மு காசுமீர் சட்டப் பேரவை தொகுதிகள்
பாரமுல்லா மாவட்டம்
சகிசிம்மா பச்சைப் பாம்பு

சகிசிம்மா பச்சைப் பாம்பு (தையாசு கெர்மினே) என்பது கொலுபிரிடே குடும்பத்தைச் சேர்ந்த ஒரு பாம்பு சிற்றினம் ஆகும். இந்த சிற்றினம் சப்பானின் தெற்கு இரியூக்கியூ தீவுகளின் உள்ள யெயாமா தீவுகளில் மட்டுமே காணப்படும் அகணிய உயிரி.

சொற்பிறப்பியல் 
கெர்மினே என்ற சிற்றினப் பெயர், போய்ட்கரின் மனைவி கெர்மின் போய்ட்கரை நினைவுகூரும் வகையில் இடப்பட்டுள்ளது.

புவியியல் வரம்பு 
தை. கெர்மினே சப்பானின் யேயாமா தீவுகளில் காணப்படுகிறது.

வாழ்விடம் 
தை. கெர்மினேவின் விருப்பமான இயற்கை வாழிடம் காடு ஆகும்.

தை. கெர்மினே சுமார்  நீளம் வரை வளரும். இதில் வாலின் நீளம் 11 செமீ (4.3 அங்குலம்) அடங்கும்.

நடத்தை 
தை. கெர்மினே நிலப்பரப்பில் வாழக்கூடிய பாம்பு ஆகும்

உணவு 
தை. கெர்மினே மண்புழுக்களை உணவாக வேட்டையாடுகிறது.

இனப்பெருக்கம் 
தை. கெர்மினே முட்டையிட்டு இனப்பெருக்கம் செய்யக்கூடியது. ஒரு வயது வந்த பெண் பாம்பு ஆகத்து மாதத்தில் சுமார் எட்டு முட்டைகள் வரை இடும்.

மேற்கோள்கள்

மேலும் வாசிக்க 

 Boettger O (1895). "Neue Frösche und Schlangen von den Liukiu-Inseln ". Zoologischer Anzeiger 18: 266–270. (Ablabes herminae, new species, p. 269). (in German).
 Boulenger GA (1896). Catalogue of the Snakes in the British Museum (Natural History). Volume III., Containing the Colubridæ (Opisthoglyphæ and Proteroglyphæ) .... London: Trustees of the British Museum (Natural History). (Taylor and Francis, printers). xiv + 727 pp. + Plates IXXV. ("Ablabes herminæ", p. 643).
 Figueroa A, McKelvy AD, Grismer LL, Bell CD, Lailvaux SP (2016). "A Species-Level Phylogeny of Extant Snakes with Description of a new Colubrid Subfamily and Genus". PLoS ONE 11 (9): e0161070. (Ptyas herminae, new combination).
 Goris, Richard C; Maeda, Norio (2004). Guide to the Amphibians and Reptiles of Japan. Malabar, Florida: Krieger Publishing Company. 285 pp. .
 Stejneger L (1907). Herpetology of Japan and Adjacent Territory. United States National Museum Bulletin 58. Washington, District of Columbia: Smithsonian Institution. xx + 577 pp. (Liopeltis herminæ, new combination, pp. 343–344, Figures 296–297).
விர்ஜீனியா (பாம்பு)

விர்ஜீனியா என்பது அமெரிக்காவை பூர்வீகமாகக் கொண்ட சிறிய, தரைவாழ், கொளுப்பிரிட் பாம்புகளின் பேரினமாகும். இவை பொதுவாக பூமி பாம்புகள் என்று குறிப்பிடப்படுகின்றன.

சிற்றினங்கள் 

 விர்ஜீனியா இசுட்ரியாடுலா  (லின்னேயஸ், 1766)  -கரடுமுரடான பூமி பாம்பு (இப்போது பலரால் ஹால்தியா என்ற பேரினத்தில் வைக்கப்பட்டுள்ளது) 
 விர்ஜீனியா வாலேரியா பைர்ட் & ஜிரார்ட், 1853-மென்மையான பூமி பாம்பு

புவியியல் வரம்பு 

 விர்ஜீனியா இசுட்ரியாடுலா-தென்கிழக்கு அமெரிக்கா, ஓக்லகோமா மற்றும் டெக்சாசிலிருந்து வட கரோலினா மற்றும் புளோரிடா வரை.
 விர்ஜீனியா வாலேரியா-அமெரிக்காவின் கிழக்கு பாதி, அயோவா மற்றும் டெக்சாசிலிருந்து பென்சில்வேனியா மற்றும் புளோரிடா வரை

விளக்கம் 
விர்ஜீனியா பேரினத்தினைச் சார்ந்த பாம்புகள் சிறிய பாம்புகள் ஆகும். இவை அரிதாகவே 10 அங்குலங்களுக்கு (25 செமீ) மேல் வளருகின்றன (வால் உட்பட) உள்ளன. இவை பொதுவாக சீரான பழுப்பு நிற மெற்பகுதியினையும் வெளிர் நிற அடிப்பகுதியினையும் கொண்டவை. சிற்றினங்களை வேறுபடுத்துவது கடினமாக இருக்கலாம். ஆனால் வி. வலேரியா மென்மையான செதில்களைக் கொண்டுள்ளது. அதேசமயம் விர்ஜீனியா இசுட்ரியாடுலா இணைப்புடன் கூடியச் செதில்களை கொண்டுள்ளது.

வாழ்விடம் 
விர்ஜீனியா சிற்றினங்கள் புதைந்து வாழக்கூடியன. இவை பெரும்பாலான நேரத்தை தளர்வான மண்ணில், அழுகும் மரக்கட்டைகளின் கீழ் அல்லது இலை குப்பைகளில் கழிக்கின்றன.

உணவு 
விர்ச்ஜீனியா சிற்றினப் பாம்புகள் மண்புழுக்கள் மற்றும் மென்மையான உடல் கொண்ட கணுக்காலிகளைச் சாப்பிடுகின்றன. இவை பவள பாம்பு போன்ற பிற பாம்பு இனங்களுக்கு உணவு ஆதாரமாக உள்ளன.

மேற்கோள்கள்

மேலும் வாசிக்க 

 Baird, S.F., and C.F. Girard. 1853. Catalogue of North American Reptiles in the Museum of the Smithsonian Institution. Part I.—Serpents. Smithsonian Institution. Washington, District of Columbia. xvi + 172 pp. (Genus Virginia, p. 127.)
 Blanchard, F.N. 1923. The Snakes of the Genus Virginia. Papers Mich. Acad. Sci. 3: 343–365, illustrations.

வெளி இணைப்புகள் 

 தென் கரோலினா ஊர்வன மற்றும் நீர்நிலவாழ் உயிரினங்கள்
 ஜார்ஜியா மற்றும் தென் கரோலினாவின் பாம்புகள்
 Genus வர்ஜீனியாஇல்ஊர்வன தரவுத்தளம்

ஊர்வன
கசரத்பல் சட்டமன்றத் தொகுதி

கசரத்பல் சட்டமன்றத் தொகுதி (Hazratbal Assembly constituency) என்பது இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். கசரத்பல் சிறீநகர் மக்களவைத் தொகுதிகக்குட்பட்ட  ஓர் சட்ட மன்ற தொகுதியாகும்.

தேர்தல் முடிவுகள் 
2024 இல் நடைபெற்ற சம்மு காசுமீர் சட்டமன்ற தேர்தலில் சம்மு காசுமீர் தேசிய மாநாட்டு கட்சி வேட்பாளர் சல்மான் சாகர் 18890 வாக்குகள் பெற்று கசரத்பல் தொகுதியில் வென்றார்.

சட்டப்பேரவை உறுப்பினர்கள்

மேலும் காண்க 
 கசரத்பல்

மேற்கோள்கள்

 

சிறீநகர் மாவட்டம்
சம்மு காசுமீர் சட்டப் பேரவை தொகுதிகள்
சசூஸ்வெலெய்

சசூஸ்வெலெய் (Sossusvlei), நமீபியா நாட்டில் உள்ள  நமீப் பாலைவனத்தில் உள்ள நமீப்-நௌக்ல்லுப்ட் தேசியப் பூங்கா  மற்றும் அட்லாண்டிக் பெருங்கடலரோத்தில்    அமைந்த  உயரமான  செம்மணல் திட்டுக்களைக் குறிப்பதாகும். உவர்ப்புத் தன்மை கொண்ட வறண்ட ஏரிகளில் இம்மணல் திட்டுகள் அமைந்துள்ளது. இது வறண்ட சௌசப் ஆற்றின் கழிமுகத்தில் அமைந்துள்ளது. இதுவே உலகின் ஒரே கடலோரப் பாலைவனமாகும் ஆகும். இச்செம்மணல் திட்டுகள் வெளிநாட்டுச் சுற்றுலாப் பயணிகளை கவர்கிறது.  இம்மணல் திட்டுகளும்,  அட்லாண்டிக் பெருங்கடல் சந்திக்கும் கடற்கரைகளில் கடற் சிங்கங்கள் ஓய்வு எடுக்க வருகிறது.

சசூஸ்வெலெயின் மறைந்த சதுப்பு நிலத்தில்அமைந்த செம்மணல் திட்டுகளில் மிகவும் உயரமானது பிக் டாடி (Big Daddy)  ஆகும். இது சராசரி 325 மீட்டர் உயரம் கொண்டது. மற்ற செம்மணல் திட்டுகள் பிக் மம்மி, எலிம் மணல் திட்டு  மணல் திட்டு  7 மற்றும் மணல் திட்டு 45 ஆகும்.

அமைவிடம்
இது நமீபியாவின் தலைநகரான விந்தோக் நகரத்திற்கு தென்கிழக்கே 363.6 கிலோ மீட்டர் தொலைவிலும்; நமீப்-நௌக்ல்லுப்ட் தேசியப் பூங்காவிற்கு தென்கிழக்கில் 304.2 கிலோ மீட்டர் தொலைவில் உள்ளது.

தட்ப வெப்பம்
சசூஸ்வெலெய் மணல் திட்டுப் பகுதிகள் கடினமான பாலைவன தட்ப வெப்பத்தை கொண்டுள்ளது. குளிர்காலத்தில் சராசரி வெப்பம்  24 °C மற்றும் இரவில்  10 °C வெப்பமும்; கோடைக்கால வெப்பம் 40 °C வரையிலும் செல்கிறது.

படக்காட்சிகள்

மேற்கோள்கள்

நமீபியாவின் புவியியல்
மனௌரியா

மனௌரியா (Manouria) என்பது டெசுடூடினிடே குடும்பத்தைச் சேர்ந்த ஆமைகளின் பேரினம் ஆகும். இந்த பேரினம் 1854ஆம் ஆண்டில் ஜான் எட்வர்ட் கிரே என்பவரால் உருவாக்கப்பட்டது.

சிற்றினங்கள் 
பின்வரும் ஐந்து சிற்றினங்கள் செல்லுபடியாகும் என்று அங்கீகரிக்கப்பட்டுள்ளன. இவற்றில் இரண்டு தற்பொழுது உயிருடன் உள்ளன. மற்றவை (மூன்று) அழிந்துவிட்டன

 † மனௌரியா சோண்டாரி கார்ல் & ஸ்டேஷ், 2007-பிலிப்பீன்சு லுசோன் தீவிலிருந்து ஒரு மாபெரும் நில ஆமை இருப்பினும், ரோடின் மற்றும் பலர் (2015) இந்த இனத்தை மெகாலோசெலிசு என்ற பேரினத்திற்கு மாற்றினர்.
 † மனௌரியா பஞ்சாபியென்சிசு (லைடெக்கர், 1889) -இந்தியாவின் சிவாலிக்சிலிருந்து வந்த ஒரு புதைபடிவ ஆமை 
 † மனௌரியா ஒயாமாய் தக்காகாசி, ஒட்சுகா & கிரயாமா, 2003-சப்பானின் ரியுக்யு தீவுகளில் இருந்து ஒரு புதைபடிவ ஆமை 

குறிப்பு: அடைப்புக்குறிக்குள் இருசொற் பெயரீடு இந்த சிற்றினம் முதலில் மனோரியாவைத் தவிர வேறு ஒரு பேரினத்தில் விவரிக்கப்பட்டதைக் குறிக்கிறது.

மேற்கோள்கள்

மேலும் வாசிக்க 
John Edward Gray. (1854). "Description of a New Genus and some New Species of Tortoises". Proceedings of the Zoological Society of London. 1852: 133–135. (Manouria, new genus, p. 133).

ஆமைகள்
வெள்ளி தயோசல்பேட்டு

வெள்ளி தயோசல்பேட்டு (Silver thiosulfate) என்பது Ag2S2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆரம்பகால பூ வளர்ச்சியை ஊக்குவிக்கும் இச்சேர்மம் பல்வேறு தாவரங்களில் பூக்கும் காலத்தையும் ஊக்குவிக்கும்.

சோடியம் தயோசல்பேட்டு மற்றும் வெள்ளி நைட்ரேட்டு ஆகியவற்றின் கரைசல்களைக் கலந்து வினைபுரியச் செய்து வெள்ளி தயோசல்பேட்டின் நீரிய கரைசலைத் தயாரிக்கலாம். தாவர மதிப்பீடுகளுக்குப் பயன்படுத்தப்படும் போது, ​​அதிகப்படியான தயோசல்பேட்டைப் பயன்படுத்தி, [Ag(S2O3)2]3– என்ற அணைவு அயனியைப் பெறலாம்.

மேற்கோள்கள்

தயோசல்பேட்டுகள்
வெள்ளி சேர்மங்கள்
கனிம வேதியியல் சேர்மங்கள்
பிஎன்சி மோட்டார்ஸ்

பிஎன்சி மோட்டார்ஸ் (BNC Motors) என்பது இந்தியாவின், தமிழ்நாட்டின் கோவையை தலைமையிடமாகக் கொண்ட ஒரு மின்சார மோட்டார் சைக்கிள் நிறுவனமாகும். இது 110 சிசி இருசக்கர வாகனத் தயாரிப்பில் கவனம் செலுத்துகிறது. இந்த நிறுவனத்தை 2019 திசம்பரில் அனிருத் நாராயணன், வினோத் ஆகியோர் இணைந்து  நிறுவினர். நிறுவனம் தொடங்கப்பட்ட இரண்டு ஆண்டுகளில் 400 கோடி மதிப்புமிக்க நிறுவனமாக வளர்ந்தது.

மேற்கோள்கள் 

தமிழ்நாட்டு நிறுவனங்கள்
பிசு(மும்மெத்தில்சிலில்)கந்தக ஈரிமைடு

பிசு(மும்மெத்தில்சிலில்)கந்தக ஈரிமைடு (Bis(trimethylsilyl)sulfur diimide) என்பது S(NSiMe3)2 (Me = CH3) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கரிமக் கந்தக சேர்மமான இச்சேர்மம் நிறமற்ற நீர்மமாகக் காணப்படுகிறது. கந்தக டை ஆக்சைடின் ஈரசா ஒப்புமையாகவும் அதாவது கந்தக ஈரிமைடாக பிசு(மும்மெத்தில்சிலில்)கந்தக ஈரிமைடு கருதப்படுகிறது. கந்தக நைட்ரைடுகள் தயாரிப்பில் இது ஒரு வினையாக்கியாகப் பயன்படுகிறது. உதாரணமாக C2(N2S)2. தயாரிப்பில் இச்சேர்மம் ஒரு முன்னோடிச் சேர்மமாகப் பயன்படுகிறது.  

தயோனைல் குளோரைடுடன் சோடியம் பிசு(மும்மெத்தில்சிலில்) அமைடு சேர்மத்தைச் சேர்த்து வினைபுரியச் செய்வதன் மூலம் பிசு(மும்மெத்தில்சிலில்)கந்தக ஈரிமைடு தயாரிக்கப்படுகிறது.:
SOCl2  +  2 NaN(SiMe3)2  → S(NSiMe3)2 +  2 NaCl  +  O(SiMe3)2

மேற்கோள்கள்

கந்தக(IV) சேர்மங்கள்
ஆரம்பாக் மக்களவைத் தொகுதி

ஆரம்பாக் மக்களவைத் தொகுதி (Arambagh Lok Sabha constituency) என்பது இந்திய நாடாளுமன்றத்தின் கீழவையான மக்களவையின் 543 தொகுதிகளில் ஒன்றாகும். இந்தத் தொகுதி மேற்கு வங்காளத்தின் ஆரம்பாக் நகரத்தை மையமாகக் கொண்டுள்ளது. ஆரம்பாக் மக்களவைத் தொகுதியின் ஆறு சட்டமன்றத் தொகுதிகள் ஹூக்லிமாவட்டத்திலும், ஒன்று மேற்கு மேதினிபூர் மாவட்டத்திலும் உள்ளன. 2009ஆம் ஆண்டுக்கு முன்பு இது பொதுத் தொகுதியாக இருந்தது; ஆனால் இப்போது இது பட்டியல் சாதியினருக்கு ஒதுக்கப்பட்டுள்ளது.

கண்ணோட்டம் 

2004ஆம் ஆண்டு நடைபெற்ற மக்களவைத் தேர்தலில் இந்தியப் பொதுவுடைமை கட்சியின் (மார்க்சிஸ்ட்) அனில் பாசு 592,502 வாக்குகள் வித்தியாசத்தில் ஆரம்பாக் தொகுதியில் வெற்றி பெற்றார். இது நீண்ட காலமாக நாட்டின் மக்களவைத் தேர்தலில் மிக அதிக பட்ச வெற்றி வித்தியாசமாக இருந்தது.

சட்டமன்றத் தொகுதிகள் 
மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக 2006ஆம் ஆண்டில் வெளியிடப்பட்ட எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதி எண் 29 ஆரம்பாக், பட்டியல் சாதியினருக்காக ஒதுக்கப்பட்டுள்ளது. இத்தொகுதி பின்வரும் சட்டமன்றத் தொகுதிகளைக் கொண்டுள்ளது.

எல்லை நிர்ணயம் செய்யப்படுவதற்கு முன்னர், ஆரம்பாக் மக்களவைத் தொகுதி பின்வரும் சட்டமன்றத் தொகுதிகளைக் கொண்டிருந்தது. தாரகேசுவர் (சட்டமன்றத் தொகுதி எண் 185) புர்சுரா (சட்டமன்றத் தொகுதி எண் 192) கானகுல் (ப.இ.) (சட்டமன்றத் தொகுதி எண் 193) ஆரம்பாக் (சட்டமன்றத் தொகுதி எண் 194) கோகாட் (ப.இ.), சட்டமன்றத் தொகுதி எண் 197).

நாடாளுமன்ற உறுப்பினர்கள்

தேர்தல் முடிவுகள்

2024 பொதுத் தேர்தல்

மேலும் காண்க 

 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 அரம்பாக் லோக்சபா தொகுதி தேர்தல் 2019 முடிவுகள்

மேற்கு வங்காள மக்களவைத் தொகுதிகள்
4,5-இருகுளோரோ-1,2,3-இருதயோசோலியம் குளோரைடு

4,5-இருகுளோரோ-1,2,3-இருதயோசோலியம் குளோரைடு  (4,5-Dichloro-1,2,3-dithiazolium chloride) என்பது C2Cl3NS2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமக் கந்தகச் சேர்மமான இச்சேர்மம் 4,5-இருகுளோரோ-1,2,3-இருதயோசோலியம் நேர்மின் அயனியின் குளோரைடு உப்பாகக் கருதப்படுகிறது. பச்சை நிறத்தில் திண்மமாகக் காணப்படும் இச்சேர்மம் கரிமக் கரைப்பான்களில் குறைவாகக் கரையும்.:

தயாரிப்பு

கந்தக மோனோகுளோரைடுடன் அசிட்டோநைட்ரைலைச் சேர்த்து வினைபுரியச் செய்தால் 4,5-இருகுளோரோ-1,2,3-இருதயோசோலியம் குளோரைடு பெறப்படுகிறது. இந்த வினையின் ஆரம்ப கட்ட வினை அசிட்டோநைட்ரைலின் குளோரினேற்றமாகும். இதன் விளைவாக வரும் இருகுளோரோ அசிட்டோநைட்ரைல் கந்தக  மோனோகுளோரைடுடன் வளையக்கூட்டு வினைக்கு உட்படுகிறது: 

Cl2CHCN + S2Cl2 -> [S2NC2Cl2]Cl + HCl

இந்த நேர்மின் அயனி எலக்ட்ரான் நாட்டம் கொண்டதாகும். இது உடனடியாக நீராற்பகுப்பு க்கு உட்படுகிறது. புரோட்டின் தரா அணுக்கருகவர் பொருள்கள் ஒரு குளோரைடை இடமாற்றம் செய்கின்றன:

[S2NC2Cl2]Cl + 2 RNH2 -> S2NC2Cl(\dNR) + [RNH3]Cl }}

இந்தச் சேர்மம் ஏப்பல் மற்றும் குழுவினரால் கண்டறியப்பட்டது.

மேற்கோள்கள்

கந்தக பல்லினவளையங்கள்
நைதரசன் பல்லினவளையங்கள்
குளோரைடுகள்
கரிமகுளோரைடுகள்
கந்தகம்-நைட்ரசன் சேர்மங்கள்
பல்லின வளையச் சேர்மங்கள் (1 வளையம்)
கான்யார் சட்டமன்றத் தொகுதி

கன்யார் சட்டமன்றத் தொகுதி (Khanyar Assembly Constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். கன்யார் சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். 2024 இல் நடந்த சம்மு காசுமீர் சட்டமன்றத் தேர்தலில் சம்மு காசுமீர் தேசிய மாநாட்டு கட்சி வேட்பாளர் அலி முகமது சாகர் 14906 வாக்குகள் பெற்று வெற்றிபெற்றார்.

தேர்தல் முடிவுகள்

2014
2014 இல் நடந்த சம்மு காசுமீர் சட்டமன்றத் தேர்தலில், சம்மு காசுமீர் தேசிய மாநாட்டு கட்சியின் வேட்பாளர் அலி முகமது சாகர் 6505 வாக்குகள் அதிகம் பெற்று வெற்றி பெற்றார்.

2024
2024 இல் நடந்த சம்மு காசுமீர் சட்டமன்றத் தேர்தலில் சம்மு காசுமீர் தேசிய மாநாட்டு கட்சி வேட்பாளர் அலி முகமது சாகர் 14906 வாக்குகள் பெற்று வெற்றிபெற்றார்.

சட்டமன்ற உறுப்பினர்கள்

மேற்கோள்கள்

 

சிறீநகர் மாவட்டம்
சம்மு காசுமீர் சட்டப் பேரவை தொகுதிகள்
அனில் பாசு

அனில் பாசு (Anil Basu; 7 நவம்பர் 1946-2 அக்டோபர் 2018) ஓர் இந்திய அரசியல்வாதியும் இந்திய பொதுவுடமைக் கட்சி (மார்க்சிஸ்ட்)யின் முன்னாள் உறுப்பினரும் ஆவார். 

1966ஆம் ஆண்டு உணவு இயக்கத்தின் போது இவர் இந்தியப் பொதுவுடமைக் (மார்க்சிஸ்ட்) கம்யூனிஸ்ட் கட்சியின் மாணவர் பிரிவில் சேர்ந்தார். இந்தியப் பொதுவுடமைக் கட்சியில் 1967இல் சின்சுரா உள்ளாட்சிக் குழுவில் சேர்ந்த இவர், 1970இல்  மண்டலச் செயலாளரானார். 1971இல் உள்ளாட்சிக் குழுச் செயலாளர், 1974இல் மண்டலக் குழு உறுப்பினர், 1981இல் மண்டலக் குழுச் செயலாளராகப் பொறுப்பேற்ற இவர் மாவட்டக் குழுவிலும் சேர்க்கப்பட்டார். 1984ஆம் ஆண்டில் மேற்கு வங்காளத்தின் ஆரம்பாக் மக்களவைத் தொகுதியிலிருந்து 8ஆவது மக்களவைக்கு முதல் முறையாகத் தேர்ந்தெடுக்கப்பட்டார். 1989, 1991, 1996, 1998, 1999 மற்றும் 2004ஆம் ஆண்டுகளில் இதே தொகுதியிலிருந்து மீண்டும் மக்களவைக்குத் தேர்ந்தெடுக்கப்பட்டார். சைன்பாரி கொலையில் இவர் நேரடியாக ஈடுபட்டார். இவர் மம்தா பானர்ஜி பற்றி அவதூறான கருத்துக்களை வெளியிட்டார். இதற்காக இவர் தனது சொந்தக் கட்சியினரால் கடுமையாக விமர்சிக்கப்பட்டார். 2012ஆம் ஆண்டில், பாசு இந்தியப் பொதுவுடமைக் கட்சியிலிருந்து (மார்க்சிஸ்ட்) கட்சி விரோத நடவடிக்கைகள் மற்றும் ஒழுக்கத்தை மீறிய குற்றச்சாட்டில் வெளியேற்றப்பட்டார்.

சாதனை வெற்றி 
2004 மக்களவைத் தேர்தலில், பாசு ஆரம்பாக்  மக்களவைத் தொகுதியில் 592,502 வாக்குகள் வித்தியாசத்தில் வெற்றி பெற்றார். இது நாட்டின் மக்களவைத் தேர்தலில் மிக உயர்ந்த வெற்றி வித்தியாசமாகும். இதனை பாஜகவின் பிரீத்தம் முண்டே 696,321 வாக்குகள் வித்தியாசத்தில் மகாராட்டிரா பீடூ மக்களவைத் தேர்தலில் நிகழ்த்தினார்.ஆனால் இது இடைத்தேர்தல் வெற்றி என்பதால் இதனைக் கணக்கில் எடுத்துக்கொள்வதில்லை. குசராத்தின் நவ்சாரி மக்களவைத் தொகுதியில் பாஜக வேட்பாளர் சி. ஆர். பாட்டீல் 6.8 லட்சம் வாக்குகள் வித்தியாசத்தில் வெற்றி பெற்றார்.

மேற்கோள்கள்

வெளி இணைப்புகள் 

13வது மக்களவை உறுப்பினர்கள்
12வது மக்களவை உறுப்பினர்கள்
11வது மக்களவை உறுப்பினர்கள்
10வது மக்களவை உறுப்பினர்கள்
9வது மக்களவை உறுப்பினர்கள்
8வது மக்களவை உறுப்பினர்கள்
14வது மக்களவை உறுப்பினர்கள்
2021 இறப்புகள்
1946 பிறப்புகள்
திருவள்ளூர் விசுவரூப பஞ்சமுக ஆஞ்சநேயர் கோயில்

விசுவரூப பஞ்சமுக ஆஞ்சநேயர் கோயில் என்பது இந்தியாவில் தமிழ்நாடு மாநிலத்தின் திருவள்ளூர் மாவட்டத்திலுள்ள ஓர் ஆஞ்சநேயர் கோயில் ஆகும்.

அமைவிடம் 
கடல் மட்டத்திலிருந்து சுமார் 69.96 மீ. உயரத்தில், () என்ற புவியியல் ஆள்கூறுகள் கொண்டு, திருவள்ளூரிலுள்ள பெரிய குப்பம் பகுதியில் இக்கோயில் அமைந்துள்ளது.

விபரங்கள் 
அகத்தியர் தவம் செய்த இடமாகக் கருதப்படும் 'ருத்ரவனம்' என்ற இடத்தில் அமைந்துள்ள இக்கோயிலில் சுமார் 32 அடி உயரம் உடைய ஒற்றைக்கல்லால் ஆன ஆஞ்சநேயர் சிலை பிரதிட்டை செய்யப்பட்டுள்ளது. அனுமன், நரசிம்மர், கருடன், வராகன், ஹயக்ரீவர் ஆகிய ஐந்து முகங்களைக் கொண்டு ஆஞ்சநேயர் அருள்பாலிக்கிறார்.

கிழக்குத் திசை நோக்கி அருள்பாலிக்கும் அனுமன் முகம் பாவக் கறைகளை நீக்கி, பரிசுத்தமான மனதை உருவாக்குவதைக் குறிக்கிறது.

மேற்குத் திசை நோக்கி இருக்கும் கருட முகம் நம் மீதான தீய மந்திரங்கள், சூனிய தாக்கங்கள் மற்றும் உடலிலுள்ள விஷ ஊடுருவல் ஆகியவற்றை நீக்கும் என்பதை உணர்த்துகிறது.

வடக்குத் திசை நோக்கி அருளும் இலட்சுமி வராக முகம் கோள்களினால் நமக்கு ஏற்படும் இன்னல்களை நீக்கும் மற்றும் நம் வாழ்வில் அனைத்து ஐசுவரியங்களும் கிடைக்கப் பெற்று முன்னேற்றம் ஏற்படும் என்பதைக் காட்டுகிறது.

தெற்குத் திசை நோக்கி அருள்பாலிக்கும் நரசிம்மர் முகம் எதிரிகள் மீதான பயத்தை நீக்கி வெற்றி கிட்டும் என்பதை உணர்த்துகிறது.

மேல் நோக்கி வீற்றிருக்கும் ஹயக்ரீவர் முகம் நமது சந்ததி, அறிவு, வெற்றி, முக்தி ஆகியவற்றைப் பெறுவதைக் குறிப்பிடுகிறது.

மேற்கோள்கள் 

திருவள்ளூர் மாவட்டத்திலுள்ள ஆஞ்சநேயர் கோயில்கள்
ஜான்சி இராச்சியம்

ஜான்சி இராச்சியம் (Jhansi), மராத்தியக் கூட்டமைப்பில் 1728 முதல் 1804 முடிய விளங்கியது. இந்த இராச்சியத்தை இறுதியாக ஆட்சி செய்த கங்காதர் ராவ் (1838 - 21 நவம்பர் 1853) குழந்தையின்றி இறந்த பிறகு அவரது மனைவி  இராணி இலட்சுமிபாய் இராச்சியத்தை நிர்வகித்து வந்தார். பிரித்தானிய கிழக்கிந்திய கம்பெனி ஆட்சிக்கு எதிரான 1857 சிப்பாய் கிளர்ச்சியில் கலந்து கொண்ட இராணி இலட்சுமி பாய் போர்க்களத்தில் இறந்தார். இலட்சுமி பாய் இறப்பிறகுப் பின், ஜான்சி இராச்சியம் 1857ல் இந்தியாவில் கம்பெனி ஆட்சியுடன் இணைக்கப்பட்டது. பின்னர் 1858ல் பிரித்தானிய இந்தியாவின்  ஐக்கிய ஆக்ரா மற்றும் அயோத்தி மாகாணத்துடன் இணைக்கப்பட்டது.

இதனையும் காண்க
 சுதேச சமஸ்தானம்
 இந்திய மன்னராட்சி அரசுகளின் பட்டியல்

மேற்கோள்கள்

உத்தரப் பிரதேசத்தின் வரலாறு
மராட்டியப் பேரரசு
டம் டம் மக்களவைத் தொகுதி

டம் டம் மக்களவைத் தொகுதி (Dum Dum Lok Sabha constituency) என்பது  இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தில் உள்ள டம் டம் பகுதியை மையமாகக் கொண்டுள்ளது. டம் டம் மக்களவைத் தொகுதியின் ஏழு சட்டமன்றத் தொகுதிகளும் வடக்கு 24 பர்னாகா மாவட்டத்தில் உள்ளன.

சட்டமன்றத் தொகுதிகள் 

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதி 2009 முதல் பின்வரும் பிரிவுகளைக் கொண்டுள்ளது.

நாடாளுமன்ற உறுப்பினர்கள்

தேர்தல் முடிவுகள்

2024 பொதுத் தேர்தல்

மேலும் காண்க 

 டம் டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 2019 லோக்சபா தேர்தல் முடிவுகள்

மேற்கு வங்காள மக்களவைத் தொகுதிகள்
ஜஸ்வான் இராச்சியம்

ஜஸ்வான் இராச்சியம் (Jaswan), இந்தியாவின் தற்கால இமாச்சலப் பிரதேசத்தின் உனா (இமாச்சலப் பிரதேசம்)|உனா]] பகுதிகளைக் கொண்டது. இதனை ஜஸ்வால் இராஜபுத்திர குலத்தினர் ஆட்சி செய்தனர். இதன் தலைநகரம் இராஜ்புரா ஆகும்.

அமைவிடம்
சிவாலிக் மலையில் இந்த இராச்சியம்  64 கிலோ மீட்டர் நீளமும்; 8 கிலோ மீட்டர் அகலமும் கொண்டது. இதன் தெற்கில் பஞ்சாப் சமவெளியும், மேற்கில் சிவாலிக் மலையும், வடக்கில் சிபா இராச்சியம் மற்றும் தாதார்பூர் இராச்சியம் மற்றும் கிழக்கில் காங்கரா இராச்சியம், பிலாஸ்பூர் சமஸ்தானம் எல்லைகளாகக் கொண்டது.

வரலாறு
 

காங்கரா இராச்சியத்தின் அரச குலத்தினரின் இளைய பிரிவினர் 1170ல் ஜச்வான் இராச்சியத்தை நிறுவினர். 1809ல் ஜஸ்வான் இராச்சியம் சீக்கியப் பேரரசு|சீக்கியப் பேரரசுக்கு]] திறை செலுத்தும் ஒரு சிற்றரசு ஆனது. 18815ல் ஜஸ்வான் இராச்சியத்தை சீக்கியப் பேரரசில் இணைக்கப்பட்டு, ஜமீன்தார் நிலைக்கு தள்ளப்பட்டது. இரண்டாம் ஆங்கிலேய–சீக்கியர் போர் (1848-1849) முடிவில் ஜஸ்வான் இராச்சியத்தை பிரித்தானிய கிழக்கிந்திய கம்பெனியின் ஆட்சியின் கீழ் கொண்டுவரப்பட்டது. ஜஸ்வான் மன்னர் உமையத் மற்றும் அவரது மகன் ஜெய் சிங்கை அல்மோராவில் வீட்டுச் சிறை வைத்தனர். 1854ல் மன்னர் மறைந்தார்.

மேற்கோள்கள்

வெளி இணைப்புகள்
History of Una district

ஊனா மாவட்டம்
இமாச்சலப் பிரதேச வரலாறு
காங்கரா இராச்சியம்

காங்கரா இராச்சியம் (Kangra-Lambagraon), பிரித்தானிய இந்தியாவின் ஆட்சியின் கீழ் இருந்த இராச்சியம், தற்கால இந்தியாவின் இமாச்சலப் பிரதேசம் மாநிலத்தின் காங்ரா மாவட்டப் பகுதிகளைக் கொண்டிருந்தது.இந்த இராச்சிய ஆட்சியாளர்கள் கடோச் இராஜபுத்திர குலத்தினர் ஆவார்.பிரித்தானிய பஞ்சாப் மாகாணத்தின் மலைப்பிரதேசத்தில் காங்கிரா இராச்சியம் பெரியது ஆகும்.1846 லாகூர் ஒப்பந்தப்படி, காங்கிரா இராச்சியத்தை பிரித்தானியக் கிழக்கிந்திய ஆட்சியில் இணைக்கப்பட்டது.

வரலாறு
முதலாம் ஆங்கிலேய-சீக்கியர் போர் முடிவில் 1846ல் லாகூர் ஒப்பந்தப்படி, சட்லஜ் ஆறு மற்றும் ராவி ஆற்றுக்கும் இடைப்பட்ட பகுதிகளில் இருந்த காங்கிரா இராச்சியம் உள்ளிட்ட பிற இராச்சியங்கள் பிரித்தானியக் கிழக்கிந்திய ஆட்சியில் கொண்டு வரப்பட்டது.பிரித்தானிய கம்பெனி ஆட்சியாளர்கள் காங்கரா இராச்சியத்தை தற்கால இமாச்சலப் பிரதேச மாநிலத்தின் காங்கரா மாவட்டத்துடன் இணைத்தனர்.

மேற்கோள்கள்

வெளி இணைப்புகள்
History of Kangra (archived 29 March 2017)
Katoch Dynasty – Oldest ruling dynasty of the world
இமாச்சலப் பிரதேச வரலாறு
காங்ரா மாவட்டம்
எத்திலீன் முத்தயோகார்பனேட்டு

எத்திலீன் முத்தயோகார்பனேட்டு (Ethylene trithiocarbonate) என்பது C2H4S2CS என்ற மூலக்கூற்று வாய்ப்பாட்டால்[[ விவரிக்கப்படும் கரிம வேதியியல் சேர்மமாகும். கரிமக் கந்தகச் சேர்மமான இச்சேர்மம் மஞ்சள் நிறத்தில் திண்மமாகக் காணப்படுகிறது. முத்தயோகார்பனேட்டுடன் 1,2-இருபுரோமோயீத்தேனைச் சேர்த்து ஆல்க்கைலேற்ற வினைக்கு உட்படுத்துவதன் மூலமாக  எத்திலீன் முத்தயோகார்பனேட்டு தயாரிக்கப்படுகிறது. டெட்ராதயாபல்வேலலீன் மற்றும் இதனுடைய வழிப்பெறுதிகள் தயாரிப்பில்  எத்திலீன் முத்தயோகார்பனேட்டு ஓர் இடைநிலைச் சேர்மமாக உருவாகிறது.

மேற்கோள்கள்

கந்தக பல்லினவளையங்கள்
ஐந்து உறுப்பு வளையங்கள்
தயோகார்பனைல் சேர்மங்கள்
பல்லின வளையச் சேர்மங்கள் (1 வளையம்)
மிருணாள் தாகூர்

மிருணால் தாகூர் (ஆங்கிலம் :Mrunal Thakur)  இவர் ஒரு இந்தியத் திரைப்பட நடிகை ஆவார், மேலும் இவர்  இந்தி மற்றும் தெலுங்குத் திரைப் படங்களில் அதிகமாக நடித்துள்ளார். மற்றும் நவம்பர் 12, 2012 முதல் பிப்ரவரி 23, 2013 வரை இந்தித்  தொலைக்காட்சி நாடகத் தொடரான முச்சே குச் கெகதி...யே காமோசியான், மற்றும் ஏப்ரல் 15, 2014 ஆம் ஆண்டு வெளிவந்த குங்கும் பாக்யா ஆகியத் தொடர்களின் மூலம் தனது நடிப்பு வாழ்க்கையைத் தொடங்கினார். மேலும் இத்தொடர்கள் இவருக்கு சிறந்த துணை நடிகைக்கான இந்திய தொலைக்காட்சி அகாதமி விருதைப் பெற்றுத்தந்தது.

வாழ்க்கைச் சுருக்கம் 
மிருணாள் தாகூர் ஆகஸ்ட் 1, 1992 ஆம் ஆண்டு  அன்று மகாராட்டிரம் மாநிலம் துலே மாவட்டத்தில் மராத்தி மொழி பேசும் தம்பதியருக்கு  பிறந்தார்.   மேலும் இவர் சள்காவில் அமைந்துள்ள செயின்ட் ஜோசப் கான்வென்ட் பள்ளி மற்றும்  வசந்த் விகார் உயர்நிலைப் பள்ளியிலும் பயின்றார். மிருணாள் தாகூர் அவர்கள் மும்பை சர்ச் கேட்டில் அமைந்துள்ள கிசின்சந்த் செல்லாராம் கல்லூரியில் பயிலும் சமயத்தில் தன் முதல் தொலைக்காட்சி நடிப்பு வாழ்க்கையைத் தொடங்கியக் காரணத்தால் இவர் கல்லூரியில் இருந்து பாதியிலேயே வெளியேறினார்.

திரைப்படப் பட்டியல்

திரைப்படங்கள்

தொலைக்காட்சி

 ''ஏதேனும் குறியீடு குறிப்பிடாத நிகழ்ச்சிகள் அனைத்தும் இந்தி மொழியிலேயே இருக்கும்"

இசைக் காணொளிகள்

விருதுகள் மற்றும் முன்மொழிதல்கள்

குறிப்புகள்

மேற்கோள்கள்

வெளியிணைப்புக்கள் 
 
 
 
 * 
 

1992 பிறப்புகள்
வாழும் நபர்கள்
இந்திய தொலைக்காட்சி நடிகைகள்
இந்தித் திரைப்பட நடிகைகள்
இந்தி தொலைக்காட்சி நடிகைகள்
மராத்தியத் திரைப்பட நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
தென்னிந்திய பிலிம்பேர் விருதுகளை வென்றவர்கள்
எர்னஸ்ட் ஜே. எச். மெக்கே

எர்னஸ்ட் ஜான் ஹென்றி மேக்கே (Ernest J. H. Mackay, 5 யூலை 1880 – 2 அக்டோபர் 1943) என்பவர் பிரிட்டீசின்  பிரிஸ்டலில் இருந்து வந்த  தொல்லியலாளர் ஆவார். இவர்  மொகெஞ்சதாரோ மற்றும்  சிந்து சமவெளி நாகரிகத்தைச் சேர்ந்த பிற தளங்களில் அகழ்வாராய்ச்சி மற்றும் ஆய்வுகள் செய்ததற்கு பெயர் பெற்றவர்.

துவக்ககால வாழ்க்கை 
எர்னஸ்ட் ஜான் ஹென்றி மேக்கே  பிரிஸ்டலில் பிறந்தார். இவர்  பிரிஸ்டல் கிராமர் பள்ளி மற்றும் பிரிஸ்டல் பல்கலைக்கழகத்தில் பி.ஏ., எம். ஏ மற்றும் டி. எல். ஐ. டி. பட்டங்களைப் பெற்றார். 

இவர் டோரதி மேக்கேவை 1912 இல் திருமணம் செய்துகொண்டார். டோரதி மேக்கோ  பி.ஏ பட்டம் மற்றும் விலங்கியலில் பி. எஸ். சி ஆகிய பட்டங்களைப் பெற்ற யு. சி. எல் பட்டதாரியாவார். இந்த இணையருக்கு இரண்டு மகன்கள் இருந்தனர். டோரதி தன் கணவரின் அகழ்வாய்வுகளில் அடிக்கடி பங்கேற்று சொந்தமாக விரிவாக வெளியிட்டார்.

1907 மற்றும் 1912 க்கு இடையில், மேக்கே எகிப்தில் தொல்லியல் அகழ்வாய்வுகளை மேற்கொண்டார், பின்னர் எகிப்தின் தீபன் கல்லறைகளின் ஒளிப்பட ஆய்வுக்காக மூன்று ஆண்டுகள் செலவிட்டார்.

முதல் உலகப் போரின் போது, ​​மேக்கே எகிப்து மற்றும் பாலத்தீனத்தில் உள்ள ராயல் ஆர்மி மெடிக்கல் கார்ப்சுல் இம்பீரியல் கேமல் கார்ப்சுடன் கேப்டனாக பணியாற்றினார். 1919 ஆம் ஆண்டில், பாலத்தீனம் மற்றும் சிரியாவில் உள்ள பழங்கால நினைவுச்சின்னங்களை ஆய்வு செய்வதற்கான இராணுவ ஆணையத்தின் உறுப்பினராக இருந்தார். 1919 முதல் 1922 வரை, பாலஸ்தீன அரசாங்கத்தின் பழங்காலப் பொருட்களின் பாதுகாவலராக இருந்தார்.

சிந்து சமவெளி நாகரிகம் 
மொகெஞ்சதரோவில் (கிமு 2500 மற்றும் கிமு 1900) அகழ்வாய்வுக்காக மேக்கே நன்கு அறியப்பட்டார். இவர் 1926 முதல் 1931 வரை அந்த இடத்தில் பெரிய அகழ்வாய்வுகளைச் செய்தார்.  1936-37 ஆம் ஆண்டில் விரிவான தள அறிக்கையை வெளியிட்டார். அது 1942 இல் வெளியிடப்பட்டது. இவர்  சன்குதரோவில்  அகழ்வாய்வுக்குத் திட்டமிடார். டபிள்யூ. நார்மன் பிரவுனுடனும், தன் மனைவியுடனும் சேர்ந்து 1935-36 இல் சன்குதாரோவுக்குச் சென்றார்.

புத்தகங்கள் 
 Chanhu-daro excavation, 1935-36. Pub. June 1942
 Indus Civilisation
 City of Shepherd Kings and Ancient Gaza V (British School Archaeology in Egypt). With W.M.Flinders Petrie
Further Excavations At Mohenjo-daro

கட்டுரை

இறப்பு 
இவர் 2, அக்டோபர், 1943 அன்று தனது 63 வயதில் இங்கிலாந்தின்,  இலண்டனில் இறந்தார்.

மேற்கோள்கள்

வெளி இணைப்புகள் 

1943 இறப்புகள்
1880 பிறப்புகள்
தொல்லியலாளர்கள்
சௌகதா இராய்

சௌகதா இராய் (Saugata Roy; பிறப்பு ஆகத்து 6,1946) என்பவர் திரிணாமுல் காங்கிரசு கட்சியினைச் சேர்ந்த இந்திய அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். மக்களவையில் ராய், டம் டம் மக்களவைத் தொகுதியைப் பிரதிநிதித்துவப்படுத்துகிறார். மன்மோகன் சிங் ஆட்சியில் நகர்ப்புற மேம்பாட்டுக்கான மத்திய இணை அமைச்சராகவும் பணியாற்றியுள்ளார்.

அரசியல் வாழ்க்கை 
மேற்கு வங்கத்தைச் சேர்ந்த மூத்த அரசியல்வாதியும், திரிணாமுல் காங்கிரசின் மூத்த தலைவருமான ராய், டம் டம்  மக்களவைத் தொகுதியிலிருந்து முதன் முதலாக 15ஆவது மக்களவைக்கு உறுப்பினராகத் தேர்ந்தெடுக்கப்பட்டார். பின்னர் இதே தொகுதியிலிருந்து 16ஆவது மக்களவைக்குத் தேர்ந்தெடுக்கப்பட்டார். இதற்கு முன்பு 1977இல் பராக்பூர் மக்களவைத் தொகுதியிலிருந்து தேர்ந்தெடுக்கப்பட்டார். சரண் சிங் அமைச்சரவையில் மத்தியப் பெட்ரோலியத்துறை இணை அமைச்சராகவும், 2009 முதல் 2012 வரை மன்மோகன் சிங் அமைச்சரவையில் நகர்ப்புற மேம்பாட்டுக்கான மத்திய இணை அமைச்சராகவும் இருந்தார். அலிபூர் (3 முறை தாகுரியா மற்றும் பங்காவன் தொகுதிகள்) தொகுதிகளிலிருந்து ஐந்து முறை மேற்கு வங்க மாநில சட்டப்பேரவைக்கு உறுப்பினராகத் தேர்ந்தெடுக்கப்பட்டுள்ளார்.

சர்ச்சைகள் 
உரோசு பள்ளத்தாக்கு பான்சி நிறுவன ஊழலில் ஈடுபட்டதாகத் தன் மீது பொய்யாகக் குற்றம் சாட்டியதற்காக, சனவரி 11,2017 அன்று, பாரதிய ஜனதா கட்சி மக்களவை உறுப்பினர் பாபுல் சுப்ரியோ, ராய், தபசு பால் மற்றும் மகுவா மொய்த்ரா ஆகியோருக்கு எதிராகப் புகார் அளித்தார்.

தனிப்பட்ட வாழ்க்கை 
தேசிய அறிவியல் திறமை தேடல் அறிஞரும், கொல்கத்தாவின் தூய லாரன்சு உயர்நிலைப் பள்ளி, ஜோகேஷ் சந்திர சவுத்ரி சட்டக் கல்லூரி மற்றும் கொல்கத்தாவின் மாநிலக் கல்லூரியின் முன்னாள் மாணவருமான இவர் இயற்பியலில் முதுநிலைப் பட்டம் பெற்றுள்ளார். கொல்கத்தா பல்கலைக்கழகத்தில் சட்டப் பட்டமும் பெற்றுள்ளார். இவர் அசுதோசு கல்லூரி இயற்பியல் துறையில் ஓய்வு பெற்ற பேராசிரியராகவும் உள்ளார். இவர் டோலி ராயை மணந்தார். இவரது சகோதரர் ததகதா ராய் பாரதிய ஜனதா கட்சியினைச் சேர்ந்த அரசியல்வாதி ஆவார்.

பதவிகள் வகித்தவர் 

 உறுப்பினர், பொதுத்துறை நிறுவனங்களின் குழு (14 ஆகத்து 2014-30 ஏப்ரல் 2016) 
 உறுப்பினர், விதிகள் குழு (1 செப்டம்பர் 2014) 
 உறுப்பினர், நிதித்துறை நிலைக் குழு (1 செப்டம்பர் 2014) 
 உறுப்பினர், ஆலோசனைக் குழு, பாதுகாப்பு அமைச்சகம் (1 செப்டம்பர் 2014) 
 உறுப்பினர், இலாப அலுவலகத்திற்கான கூட்டுக் குழு (11 டிசம்பர் 2014) 
 உறுப்பினர், நாடாளுமன்ற வளாகத்தில் பாதுகாப்பு தொடர்பான கூட்டுக் குழு (29 ஏப்ரல் 2015) 
 பொதுச் செயலாளர், மேற்கு வங்க மாநில சத்ரா பரிசத் (1967-1969) 
 பொதுச் செயலாளர், மேற்கு வங்கப் பிரதேசக் காங்கிரசு குழு (1973-1977)

மேற்கோள்கள்

வெளி இணைப்புகள் 
 
6வது மக்களவை உறுப்பினர்கள்
15வது மக்களவை உறுப்பினர்கள்
16வது மக்களவை உறுப்பினர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
அகில இந்திய திரிணாமுல் காங்கிரசு அரசியல்வாதிகள்
1946 பிறப்புகள்
வாழும் நபர்கள்
ஜோகேசு சந்திர சவுத்ரி சட்டக் கல்லூரி

ஜோகேசு சந்திர சவுத்ரி சட்டக் கல்லூரி (Jogesh Chandra Chaudhuri Law College) என்பது தெற்கு கொல்கத்தாவில் உள்ள ஓர் அரசு நிதியுதவி பெறும் சட்டக் கல்லூரி ஆகும். இது சட்டத்தில் பட்டப்படிப்புகளை வழங்குகிறது. இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது. 1970ஆம் ஆண்டில், சிறி ரணதேப் சவுத்ரி மற்றும் அவரது குடும்ப உறுப்பினர்களின் முன்முயற்சி மற்றும் நிதி பங்களிப்பு மற்றும் பிற சட்ட வல்லுநர்களின் தீவிர ஒத்துழைப்புடன், கல்லூரியின் முதல் ஆளும் குழுவை உருவாக்கியது. ஜோகேசு சந்திர சவுத்ரி சட்டக் கல்லூரி, சவுத்ரி அறக்கட்டளையால் நிறுவப்பட்டது. இந்தியாவின் விடுதலைப் போராட்டத்தில் ஈடுபட்ட ஜோகேசு சந்திர சவுத்ரியின் நினைவாக இச்சட்டக் கல்லூரிக்குப் பெயரிடப்பட்டது.

குறிப்பிடத்தக்க முன்னாள் மாணவர்கள் 

 மம்தா பானர்ஜி, மேற்கு வங்க முதல்வர்மேற்கு வங்க முதலமைச்சர்
 சௌகதா இராய், மக்களவை உறுப்பினர்

மேலும் காண்க 

 ஜோகேசு சந்திர சவுத்ரி கல்லூரி

மேற்கோள்கள்

வெளி இணைப்புகள் 

 

Coordinates on Wikidata
கொல்கத்தாவில் உள்ள கல்வி நிறுவனங்கள்
ஜோகேசு சந்திர சவுத்ரி கல்லூரி

ஜோகேசு சந்திர சவுத்ரி கல்லூரி (Jogesh Chandra Chaudhuri College) என்பது 1965ஆம் ஆண்டில் இந்தியாவின் மேற்கு வங்காளத்தின் கொல்கத்தாவில் நிறுவப்பட்ட ஓர் இளங்கலை கல்லூரி ஆகும். இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.

துறைகள்

அறிவியல் 

 வேதியியல்
 இயற்பியல்
 கணிதம்
 கணினி அறிவியல்
 தாவரவியல்
 விலங்கியல்
 புவியியல்
 மின்னணு
 பொருளாதாரம்

கலை மற்றும் வணிகம் 

 வங்காள மொழி
 கல்வி
 ஆங்கிலம்
 இந்தி
 வரலாறு.
 அரசியல் அறிவியல்
 தத்துவம்
 பத்திரிக்கை
 சமூகவியல்
 வணிகம்

அங்கீகாரம் 
இக்கல்லூரி பல்கலைக்கழக மானியக் குழுவினால் அங்கீகரிக்கப்பட்டுள்ளது. இது தேசிய மதிப்பீடு மற்றும் தரச்சான்று அவையின் மறு அங்கீகாரத்தில் பி + + தரத்தை 2016ஆம் ஆண்டில் பெற்றது.

மேலும் காண்க 

 ஜோகேசு சந்திர சவுத்ரி சட்டக் கல்லூரி

மேற்கோள்கள்

வெளி இணைப்புகள் 

 ஜோகேஷ் சந்திர சவுத்ரி கல்லூரி

Coordinates on Wikidata
மேற்கு வங்காளத்திலுள்ள கல்வி நிறுவனங்கள்